Oficiālais Vēstnesis L 305 , 10/11/1988 Lpp. 0028 - 0030

Speciālizdevums somu valodā: Nodaļa 3 Sējums 27 Lpp. 0191

Speciālizdevums zviedru valodā: Nodaļa 3 Sējums 27 Lpp. 0191



Komisijas Regula (EEK) Nr. 3480/88 (1988. gada 9. novembris), ar kuru groza Regulu (EEK) Nr. 1618/81, ar ko nosaka pamatproduktus, uz kuriem neattiecas eksporta kompensācijas iepriekšēja izmaksa EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2727/75 par labības tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 2221/88 [2], un īpaši tās 16. panta 6. punktu, un pārējo regulu attiecīgos noteikumus par lauksaimniecības produktu tirgus kopīgo organizāciju, ņemot vērā Padomes 1980. gada 4. marta Regulu (EEK) Nr. 565/80 par eksporta kompensāciju iepriekšēju samaksu attiecībā uz lauksaimniecības produktiem [3], kas grozīta ar Regulu (EEK) Nr. 2026/83 [4], tā kā Regulas (EEK) Nr. 565/80 4. panta 2. punktu piemēro pārstrādātiem produktiem un precēm, ko iegūst no pamatproduktiem, ar noteikumu, ka ir pieļaujams līdzvērtīgu produktu aktīvās apstrādes režīms; tā kā ar Padomes 1988. gada 19. jūlija Regulu (EEK) Nr. 2236/88, ar ko aptur Regulu (EEK) Nr. 866/84, ar kuru nosaka īpašus pasākumus, kas attiecas uz piena produktu nepakļaušanu režīmam, kas saistīts ar ievešanu pārstrādei, un dažiem parastiem apstrādes veidiem [5], Padome atļauj uz attiecīgajiem produktiem līdz 1988./1989. tirdzniecības gada beigām attiecināt režīmu, kas saistīts ar ievešanu pārstrādei, un tā kā kompensāciju par šādiem produktiem norādītajā periodā var attiecīgi izmaksāt iepriekš; tā kā tāpēc būtu jāatjaunina Komisijas Regula (EEK) Nr. 1618/81 [6], kas grozīta ar Regulu (EEK) Nr. 2880/84 [7], un piena produkti būtu jāsvītro no to pamatproduktu saraksta, uz kuriem neattiecas minētais režīms; tā kā ar Padomes 1987. gada 23. jūlija Regulu (EEK) Nr. 2658/87 par tarifiem un statistikas nomenklatūru, un par kopējo muitas tarifu [8], kurā jaunākie grozījumi izdarīti ar Regulu (EEK) Nr. 3174/88 [9], Padome ir ieviesusi jaunu preču nomenklatūru; tā kā tāpēc attiecīgi būtu jākoriģē Regula (EEK) Nr. 1618/81; tā kā šajā regulā paredzētie pasākumi ir saskaņā ar visu attiecīgo pārvaldības komiteju atzinumiem, IR PIEŅĒMUSI ŠO REGULU. 1. pants Regulu (EEK) Nr. 1618/84 groza šādi: 1. Regulas 1. pantu aizstāj ar šādu: "1. pants Pamatprodukti, uz ko neattiecas Regulas (EEK) Nr. 565/80 4. pantā minētais režīms, ir uzskaitīti pielikumā. Tomēr šādus pamatproduktus izslēdz tikai tad, ja tos paredzēts izmantot, pārstrādājot produktus, kuri minēti: a) Regulas (EEK) Nr. 2727/75 A pielikumā, izņemot tajā minētos produktus ar KN kodu 2309; b) Padomes Regulas (EEK) Nr. 1418/76 1. panta 1. punkta c) apakšpunktā. [10] 2. Pielikumu aizstāj ar šīs regulas pielikumu. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1988. gada 9. novembrī Komisijas vārdā — priekšsēdētāja vietnieks Frans Andriessen [1] OV L 281, 1.11.1975., 1. lpp. [2] OV L 197, 26.7.1988., 16. lpp. [3] OV L 62, 7.3.1980., 5. lpp. [4] OV L 199, 22.7.1983., 12. lpp. [5] OV L 197, 26.7.1988., 38. lpp. [6] OV L 160, 18.6.1981., 17. lpp. [7] OV L 272, 13.10.1984., 15. lpp. [8] OV L 256, 7.9.1987., 1. lpp. [9] OV L 298, 31.10.1988., 1. lpp. [10] OV L 166, 25.6.1976., 1. lpp." -------------------------------------------------- PIELIKUMS " PIELIKUMS KN kods | Apraksts | 1104 | Labības graudi, citādi apstrādāti (piemēram, lobīti, placināti, graudu pārslas, grūbas, šķelti vai drupināti), izņemot rīsus pozīcijā 1006; graudaugu dīgļi, veseli, placināti, pārslās vai malti: | 110430 | Graudaugu dīgļi, veseli, placināti, pārslās vai malti | 1106 | Pozīcijā 0713 iekļauto kaltēto pākšu dārzeņu milti un rupja maluma milti, pozīcijā 0714 iekļauto sāgo vai sakņu, vai bumbuļu milti un rupja maluma milti; 8. nodaļā iekļauto produktu milti, rupja maluma milti un pulveris: | 110620 | Milti un rupja maluma milti no sāgo, saknēm vai bumbuļiem, kas iekļauti pozīcijā 0714: | | Pārējie: | 11062091 | Cietes ražošanai | 11062099 | Pārējie: | 11090000 | Kviešu lipeklis, žāvēts vai nežāvēts | 2302 | Klijas, atsijas un citi atlikumi, granulēti vai negranulēti, kas iegūti, sijājot, maļot vai citādi apstrādājot labības graudus vai pākšaugus: | 230210 | Kukurūzas- | 230220 | Rīsu- | 230230 | Kviešu- | 230240 | Citu graudu- | 2303 | Cietes ražošanas atlikumi un līdzīgi atlikumi, biešu mīkstums, cukurniedru rauši un citi cukura ražošanas atlikumi, drabiņas vai šķiedenis un atkritumi, granulēti vai negranulēti: | 230310 | Cietes ražošanas atlikumi un līdzīgi atlikumi: | | Kukurūzas cietes ražošanas atlikumi (izņemot koncentrētus graudu mērcēšanas šķidrumus) ar olbaltumvielu saturu, pārrēķinot sausnā: | 23031011 | Vairāk nekā 40 % masas | " --------------------------------------------------